wannaphong/clean_thaiwikipedia huggingface dataset:
# เจ้าศรีรัตน์ ณ ลำปาง
เจ้าศรีรัตน์ ณ ลำปาง เป็นเจ้านายฝ่ายเหนือ สายสกุล ณ ลำปาง   สืบเชื้อสายเจ้านายแห่งสกุลวงศ์ ณ ลำปาง ราชวงศ์ทิพย์จักร หรือ ทิพจักราธิวงศ์ หรือ ราชวงศ์เจ้าเจ็ดตน เป็นราชวงศ์ที่ปกครองนครลำปาง นครเชียงใหม่ และนครลำพูน  เจ้าศรีรัตน์ ณ ลำปาง มีบทบาทในสังคมฝ่ายเหนือเป็นอย่างมาก เป็นผู้นำของกลุ่มเจ้านายสายสกุล ณ ลำปาง และเป็นประธานกรรมการมูลนิธิเจ้าพระญาสุลวะลือไชยสงคราม (พ่อเจ้าทิพย์ช้าง)ประกาศนายทะเบียนมูลนิธิจังหวัดลำปาง เรื่อง จดทะเบียนจัดตั้ง "มูลนิธิเจ้าพระญาสุลวะลือไชยสงคราม (พ่อเจ้าทิพย์ช้าง)"

 ประวัติ 
เจ้าศรีรัตน์ ณ ลำปาง เป็นบุตรของพระเพชรคีรี (เจ้าแก้วเมืองไท ณ ลำปาง) เจ้าเมืองสงขลา กับเจ้าจำรัสศรี ณ ลำปาง หลานของเจ้าพระยาวิเชียรคีรี (เม่น ณ สงขลา) มีเจ้าพี่เจ้าน้องร่วมบิดามารดา 3 คน คือ
 เจ้าไชยแก้ว ณ ลำปาง
 เจ้าศรีรัตน์ ณ ลำปาง
 เจ้าญาณรังสี ณ ลำปาง

เจ้าศรีรัตน์ ณ ลำปาง ไม่มีบุตรมีเฉพาะหลานซึ่งหนึ่งในหลานชายคนโตของท่านในสายของเจ้าจำรัสศรี ณ ลำปาง(ณ สงขลา)ที่เป็นที่รู้จักในวงสังคมและวงการธุรกิจมีนามว่าท่านพ่อเลี้ยงธนพัฒ เกียรติเลิศพงศา(ณ ลำปาง)หรือเป็นที่รู้จักในนาม(เจ้าธนพัฒ)หลานในเจ้าญาณรังษี ณ ลำปาง

เจ้าศรีรัตน์ ณ ลำปาง มียังมีเจ้าพี่น้องร่วมบิดาเดียวกันอีก 5 คน คือ เจ้าเดชา ณ ลำปาง, เจ้าเชิดกาวิละ ณ ลำปาง, เจ้าจันทร ณ ลำปาง, เจ้าไชยแก้ว ณ ลำปาง, เจ้าญาณรังษี ณ ลำปาง

 การทำงาน 
เจ้าศรีรัตน์ ณ ลำปาง เป็นเจ้านายฝ่ายเหนือสายสกุล ณ ลำปาง มีบทบาทในฐานะตัวแทนเจ้านายฝ่ายเหนือ เข้าร่วมกิจกรรมและเป็นประธานในงานพิธีต่าง ๆลูกหลานเจ้านายฝ่ายเหนือพร้อมใจถวายราชสักการะ “พ่อเจ้าทิพย์ช้าง” และเป็นคณะกรรมการโครงการพระเมตตาสมเด็จย่าคณะกรรมการโครงการพระเมตตาสมเด็จย่า

เจ้าศรีรัตน์ ณ ลำปาง ยังเป็นหนึ่งในกรรมการมูลนิธินวราชดำริอนุรักษ์ฝ่ายเหนือ ซึ่งเป็นมูลนิธิที่มีบทบาทเกี่ยวกับการอนุรักษ์ประเพณี วัฒนธรรมของฝ่ายเหนือประกาศนายทะเบียนมูลนิธิจังหวัดเชียงใหม่ เรื่อง จดทะเบียนจัดตั้ง "มูลนิธินวราชดำริอนุรักษ์ฝ่ายเหนือ" และเป็นกรรมการมูลนิธิเจ้าพระญาสุลวะลือไชยสงคราม (พ่อเจ้าทิพย์ช้าง) ซึ่งเป็นองค์กรที่จัดตั้งขึ้นเพื่อรำลึกถึงเกียรติคุณของพระยาสุลวลือไชยสงคราม ต้นสกุลราชวงศ์ทิพย์จักราธิวงศ์

 ด้านการเมือง 
เจ้าศรีรัตน์ ณ ลำปาง เคยเป็นกรรมการบริหารพรรคเสรีนิยมประกาศกระทรวงมหาดไทย เรื่อง พรรคเสรีนิยมเปลี่ยนแปลงภาพเครื่องหมายพรรคและคณะกรรมการบริหารพรรค เมื่อปี พ.ศ. 2532 โดยมี พันเอก ณรงค์ กิตติขจร เป็นหัวหน้าพรรค แต่พรรคดังกล่าวก็ยุติบทบาทลงเนื่องจากไม่ส่งผู้สมัครรับเลือกตั้งในการเลือกตั้ง ส.ส. ปี พ.ศ. 2535

ตระกูล
# เลทรัวกลอรีเยิซ
เลทรัวกลอรีเยิซ  เป็นเพลงชาติของสาธารณรัฐประชาชนคองโก ประกาศอย่างเป็นทางการเมื่อวันที่ 1 มกราคม, พ.ศ. 2513 ใช้ต่อเนื่องจนถึง พ.ศ. 2534, โดยได้เปลี่ยนกลับมาใช้เพลงลากงกอแลซเป็นเพลงชาติสาธารณรัฐคองโกอีกครั้ง.

ชื่อของเพลงชาติ มีที่มาจากการลุกฮือสามวันในปี พ.ศ. 2506 จนนำไปสู่การรัฐประหารล้มล้างรัฐบาลประธานาธิบดี, ฟูลเบิร์ต โยลู (Fulbert Youlou).Bazenguissa-Ganga, Rémy. Les voies du politique au Congo: essai de sociologie historique. Paris: Karthala, 1997. p. 161

ประพันธ์บทร้องโดย เฮ็นรี โรเปซ และ เรียบเรียงทำนองโดย ฟิลิปเป้ โมกัวไม.

 เนื้อร้อง 
 <span style="color:#000000">ภาษาฝรั่งเศส <span style="color:#000000">ภาษาคองโก <span style="color:#FFFFFF">ภาษาลิงกาลา <span style="color:#000000">คำแปล</center></div>
# ไดโต
ไดโต  เป็นนครที่ตั้งอยู่ทางตะวันออกของจังหวัดโอซากะ ประเทศญี่ปุ่น ก่อตั้งเมื่อวันที่ 1 เมษายน ค.ศ. 1956 มีขนาดพื้นที่ทั้งสิ้น 18.27 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 116,649 คน

 ภูมิศาสตร์ 
ไดโตตั้งอยู่ทางตะวันตกตอนกลางของจังหวัดโอซากะ ห่างจากใจกลางของนครโอซากะประมาณ 10 กิโลเมตร ภูมิประเทศส่วนตะวันตกเป็นที่ราบลุ่ม ส่วนตะวันออกเป็นที่สูงของเทือกเขาอิซูมิ

 เทศบาลข้างเคียง 
 จังหวัดโอซากะ
 เขตสึรูมิ นครโอซากะ
 นครคาโดมะ
 นครชิโจนาวาเตะ
 นครฮิงาชิโอซากะ
 จังหวัดนาระ
 นครอิโกมะ

 ประชากร 
ตามข้อมูลการสำรวจสำมะโนประชากรของญี่ปุ่น จำนวนประชากรของไดโตเพิ่มขึ้นอย่างรวดเร็วในทศวรรษ 1960 และ 1970 และได้ลดระดับลงตั้งแต่นั้นเป็นต้นมา

 ประวัติศาสตร์ 
เมื่อมีการประกาศใช้ระบบเทศบาล ได้มีการก่อตั้งหมู่บ้านต่าง ๆ ขึ้น ได้แก่ ซูมิโนโด นังโง และชิโจ เมื่อวันที่ 1 เมษายน ค.ศ. 1889 ต่อมาได้กลายเป็นส่วนหนึ่งของอำเภอคิตะคาวาจิ จังหวัดโอซากะ เมื่อวันที่ 1 เมษายน ค.ศ. 1896 หมู่บ้านซูมิโนโดได้รับการยกฐานะเป็นเมืองเมื่อวันที่ 1 มกราคม ค.ศ. 1937 และเช่นเดียวกับหมู่บ้านชิโจเมื่อวันที่ 1 เมษายน ค.ศ. 1952 และเมื่อวันที่ 1 เมษายน ค.ศ. 1956 เมืองซูมิโนโด หมู่บ้านนังโง และเมืองชิโจ ได้ผนวกรวมกันเพื่อก่อตั้งเป็นนครไดโต
# นันทนา คำวงศ์
นันทนา คำวงศ์  เกิดวันที่ 13 กันยายน พ.ศ. 2523 เป็นนักกีฬาเทเบิลเทนนิสชาวไทย เธอเข้าแข่งขันในโอลิมปิกฤดูร้อน 2008 และสามารถเข้าสู่รอบที่สองของการแข่งขันหญิงเดี่ยว รวมทั้งสามารถเข้าสู่รอบที่สามในโอลิมปิกฤดูร้อน 2004 และได้รับการกล่าวว่าเป็นนักกีฬาเทเบิลเทนนิสชาวไทยที่ประสบความสำเร็จมากที่สุดในประวัติศาสตร์ด้วยการเข้าแข่งขันกีฬาปิงปองในโอลิมปิก 4 สมัยติดต่อกัน รวมทั้งถือได้ว่าเป็นนักกีฬาผู้เข้าแข่งขันกีฬาโอลิมปิกเป็นจำนวนครั้งมากที่สุดของทีมชาติไทยในโอลิมปิกฤดูร้อน 2012นันทนา คำวงศ์ : ข่าวสดออนไลน์

ทั้งนี้ นันทนา คำวงศ์ มี วิโรจน์ จันผะกา เป็นผู้ฝึกสอนคนปัจจุบันลูกเด้งอลป.ไทยประเดิมฝอยทอง 28 กค.นี้ : มติชนออนไลน์

 ประวัติ 
นันทนา คำวงศ์ เกิดที่จังหวัดลำปาง เป็นบุตรของนายวิรัช และนางอนงค์ คำวงศ์ ซึ่งนันทนามีพี่น้อง 2 คน เธอเริ่มเล่นเทเบิลเทนนิสครั้งแรกเมื่ออายุ 9 ปี โดยมีอาจารย์สิทธิเดช มโนน้อม เป็นผู้ฝึกสอนคนแรก นันทนา คำวงศ์ สำเร็จการศึกษาระดับปริญญาตรีจากมหาวิทยาลัยหอการค้าไทย ในการแข่งขันกีฬาปิงปองในโอลิมปิกในโอลิมปิกฤดูร้อน 2000 ที่ซิดนีย์ ประเทศออสเตรเลีย เธอสามารถผ่านเข้าสู่รอบสอง และในโอลิมปิกฤดูร้อน 2004 ที่เอเธนส์ ประเทศกรีซ เธอสามารถผ่านเข้าสู่รอบสาม ตลอดจนในโอลิมปิกฤดูร้อน 2008 ที่กรุงปักกิ่ง ประเทศจีน เธอสามารถผ่านเข้าสู่รอบสองนันทนา คำวงศ์

นันทนายังได้แข่งขันกีฬาเทเบิลเทนนิสในโอลิมปิกฤดูร้อน 2004 โดยรอบแรกเธอได้พบกับ เล่ย หวง เมนเดส ซึ่งเป็นนักกีฬาทีมชาติโปรตุเกสที่โอนสัญชาติมาจากจีน และนันทนาเป็นฝ่ายชนะ 4-3 เกม ที่คะแนน 4-11, 3-11, 11-6, 12-14, 11-8, 11-2 และ 12-10Sport - Manager Online - นันทนา ฮึดบดฝอยทองลิ่วรอบ 2 ปิงปอง′แป๋ว′ ประเดิมโอลิมปิกสวยตบ ′จีน′ กระเจิง - ′เอกซ์′ ปืนด้านจบที่ 37 อัดลม 10 เมตรนันทนา คำวงศ์ ผ่านเข้ารอบ 2 เทเบิลเทนนิส ลอนดอนเกมส์หวิดไป! 'นันทนา' ฮึดซิวฝอยทอง 4-3 ลิ่วรอบ 2 ปิงปอง - ข่าวไทยรัฐออนไลน์ ส่วนในการแข่งขันรอบที่สอง เธอได้พบกับ อิเวตา วาเซนอฟสกา ผู้เป็นนักกีฬาจากสาธารณรัฐเช็ก และนันทนาเป็นฝ่ายแพ้ 1-4 เกม ที่คะแนน 16-14, 6-11, 4-11, 5-11 และ 3-11"แป๋ว" พ่ายสาวเช็กร่วงรอบ 2 ปัจจุบันเธอพำนักอยู่ที่กรุงเทพมหานคร

 ผลงานที่ผ่านมา 
 เหรียญเงิน เหรียญเงิน ประเภทหญิงคู่ ซีเกมส์ 2011 ที่ประเทศอินโดนีเซีย
 เหรียญทองแดง เหรียญทองแดง ประเภทคู่ผสม ซีเกมส์ 2011 ที่ประเทศอินโดนีเซีย
 เหรียญเงิน เหรียญเงิน ประเภททีมหญิง ซีเกมส์ 2009 ที่ประเทศลาว
 เหรียญทองแดง เหรียญทองแดง ประเภทหญิงคู่, คู่ผสม, หญิงเดี่ยว ซีเกมส์ 2009 ที่ประเทศลาว
 เหรียญเงิน เหรียญเงิน ประเภททีมหญิง ซีเกมส์ 2007 ที่ประเทศไทย
 เหรียญทองแดง เหรียญทองแดง ประเภทหญิงคู่, คู่ผสม, หญิงเดี่ยว ซีเกมส์ 2007 ที่ประเทศไทย
 เหรียญเงิน เหรียญเงิน ประเภททีมหญิง ซีเกมส์ 2005 ที่ประเทศฟิลิปปินส์
 เหรียญทองแดง เหรียญทองแดง ประเภทหญิงคู่, คู่ผสม, หญิงเดี่ยว ซีเกมส์ 2005 ที่ประเทศฟิลิปปินส์
 เหรียญทองแดง เหรียญทองแดง ประเภทหญิงคู่, คู่ผสม, หญิงเดี่ยว ซีเกมส์ 2003 ที่ประเทศเวียดนาม
 เหรียญเงิน เหรียญเงิน ประเภททีมหญิง ซีเกมส์ 2001 ที่ประเทศมาเลเซีย
# โจบี แมคอานัฟฟ์
โจเอล โจชัว เฟรเดริก เมลวิน "โจบี" แมคอานัฟฟ์ (เกิดวันที่ 9 พฤศจิกายน ค.ศ. 1981) เป็นนักฟุตบอล ทีมชาติจาเมกา ปัจจุบันเล่นในตำแหน่งกองกลางให้กับสโมสรฟุตบอลเลย์ตัน โอเรียนท์ ในระดับฟุตบอลลีกทู
# แสลงพันเถา
แสลงพันเถาหรือเสี้ยวเครือ เสี้ยวส้ม  เป็นไม้เถาเนื้อแข็ง ในสกุลชงโค ใบเดี่ยว ดอกสีเขียวอมเหลือง ออกเป็นช่อที่ปลายกิ่ง ติดผลเป็นฝักแบน ใช้บำรุงโลหิต แก้ปวดเมื่อยระวิวรรณ แก้วอมตวงศ์. สารทุติยภูมิและฤทธิ์ทางเภสัชวิทยาของพืชสกุลชงโค  วารสารวิทยาศาสตร์และเทคโนโลยี มหาวิทยาลัยอุบลราชธานี. หน้า 116 - 130 ขับประจำเดือน แก้น้ำเหลืองเสียและผื่นคันตามผิวหนังสุภาวรรณ วงค์คำจันทร์. ความหลากหลายทางชีวภาพ วนอุทยานถ้ำเพชรถ้ำทอง. นครสวรรค์: มหาวิทยาลัยราชภัฏนครสวรรค์. 2556 หน้า 76
 อ้างอิง
# บันไดลิง (พืช)
บันไดลิงหรือกระไดลิง กระไดเต่า  เชียงใหม่เรียกมะลืมคำ  เป็นไม้เถาเนื้อแข็งขนาดใหญ่ อยู่ในสกุลชงโค เถาแก่จะเหนียว แบน โค้งเป็นลอนคล้ายบันได พาดพันไปตามเรือนยอดของไม้อื่น ใบเดี่ยว มีหูใบเป็นติ่งยาวแต่ร่วงง่าย ดอกเป็นดอกช่อ ออกที่ปลายกิ่ง สีขาวอมเหลือง ติดผลเป็นฝักแบน แก่แล้วกลายเป็นสีน้ำตาลแดง ปลายมน มีติ่งแหลม แก้พิษ มีฤทธิ์ยับยั้งเซลล์มะเร็งระวิวรรณ แก้วอมตวงศ์. สารทุติยภูมิและฤทธิ์ทางเภสัชวิทยาของพืชสกุลชงโค  วารสารวิทยาศาสตร์และเทคโนโลยี มหาวิทยาลัยอุบลราชธานี. หน้า 116 - 130 น้ำเลี้ยงจากเถาใช้บรรเทาอาการไอ ในจังหวัดกาญจนบุรีใช้เถาแก้ไข้ แก้พิษ แก้ฝีรุ่งรัตน์ เอียดแก้ว วุฒิพล หัวเมืองแก้ว อภิชาต ภัทรธรรม. 2555. การใช้ประโยชน์จากของป่าของราษฎรตำบลท่าเสา อำเภอไทรโยค จังหวัดกาญจนบุรี. วารสารวิทยาศาสตร์ มหาวิทยาลัยขอนแก่น. 40 (3): 992 – 1001
 อ้างอิง
# อรพิม
อรพิม หรือ คิ้วนาง   เป็นไม้เถาเนื้อแข็งในสกุลชงโค มีมือเกาะ มีขนสีน้ำตาลที่กิ่งอ่อน ใบประกอบ ดอกมี 5 กลีบ สีขาว 4 กลีบ สีเหลือง 1 กลีบ ติดฝักเป็นรูปดาบ เปลือกบาง ผิวเรียน เมล็ดข้างในแบน มีจำนวนมาก แก้ท้องเสีย แก้ปวดศีรษะ ขับเสมหะ แก้บิดระวิวรรณ แก้วอมตวงศ์. สารทุติยภูมิและฤทธิ์ทางเภสัชวิทยาของพืชสกุลชงโค  วารสารวิทยาศาสตร์และเทคโนโลยี มหาวิทยาลัยอุบลราชธานี. หน้า 116 - 130 จัดเป็นสิ่งมีชีวิตเฉพาะถิ่นที่พบได้ในประเทศไทยเท่านั้น "พืชถิ่นเดียวและพืชหายากของประเทศไทย" สำนักงานเสริมสร้างเอกลักษณ์ของชาติ สำนักเลขาธิการนายกรัฐมนตรี สำนักนายกรัฐมนตรี,  ๒๕๔๓  และ หนังสือ "พืชถิ่นเดียวและพืชหายากของประเทศไทย" ของกรมอุทยานแห่งชาติสัตว์ป่าและพันธุ์พืช , ๒๕๔๗ และเป็นดอกไม้ประจำมหาวิทยาลัยราชภัฏกาญจนบุรี

โดยชื่อวิทยาศาสตร์นั้น ตั้งขึ้นเป็นเกียรติแก่ พระยาวินิจวนันดร (โต โกเมศ) นักพฤษศาสตร์ชาวไทย ที่ได้รับการยกย่องให้เป็น "บิดาแห่งพฤษศาสตร์ไทย"
# ไนเจล แอดกินส์
ไนเจล ฮาวเวิร์ด แอดกินส์ เกิดวันที่ 11 มีนาคม ค.ศ. 1965 เป็นนักฟุตบอลชาวอังกฤษ โดยเคยเป็นผู้จัดการทีมฟุตบอลให้กับสโมสรฟุตบอลเซาแทมป์ตัน ซึ่งในสมัยที่เขาคุมทีม เขาพาเซาแทมป์ตันเลื่อนชั้นจากฟุตบอลลีกแชมเปียนชิป ขึ้นมาเล่นในพรีเมียร์ลีกได้สำเร็จ

 แหล่งข้อมูลอื่น 

Nigel Adkins In Profile on Southampton club website 
Nigel Adkins career profile
# มงบล็อง
มงบล็อง  หรือ มอนเตเบียนโก  อาจหมายถึง

 มงบล็อง - ยอดเขาในเทือกเขาแอลป์ เป็นพรมแดนธรรมชาติระหว่างประเทศฝรั่งเศสกับประเทศอิตาลี
 มงบล็อง - ของหวานทำจากเกาลัดปั่นจนเหลว ปรุงให้หวาน แล้วราดวิปครีม ปัจจุบัน มีการดัดแปลงไปใช้ส่วนผสมอื่น เป็นต้นว่า ฟักทอง
# ฟูจิอิเดระ
ฟูจิอิเดระ  เป็นนครในจังหวัดโอซากะ ประเทศญี่ปุ่น  นครนี้มีประชากรประมาณ 63,446 คนใน 29501 ครัวเรือน และมีความหนาแน่นประชากรที่ 7100 คนต่อตารางกิโลเมตร นครนี้มีพื้นที่ทั้งหมด  

ภูมิศาสตร์
ฟูจิอิเดระตั้งอยู่บริเวณตะวันออกเฉียงใต้ของที่ราบโอซากะ ตรงบริเวณที่แม่น้ำยามาโตะกับอิชิกาวะไหลบรรจบกัน พื้นที่นครเกือบราบเรียบและบริเวณแม่น้ำมีคันดินสูงป้อนกันพื้นที่ลุ่มต่ำจากน้ำท่วม

เทศบาลโดยรอบ
จังหวัดโอซากะ
 ฮาบิกิโนะ
 คาชิวาระ
 มัตสึบาระ
 ยาโอะ

ประชากร
จากข้อมูลสไมะโนญี่ปุ่นFujiidera population statistics ประชากรในฟูจิอิเดระเพิ่มขึ้นอย่างรวดเร็วในคริสต์ทศวรรษ 1960 ถึง 1970 จากนั้นขึ้นช้าลงจนถึง ค.ศ. 2000
# กราดิอุส
กราดิอุส อาจหมายถึง
 กลาดิอุส (ดาบ) อาวุธชนิดหนึ่งของชาวโรมัน
 กราดิอุส (วิดีโอเกม) วิดีโอเกมที่พัฒนาโดยบริษัทโคนามิ
# นวลฉวี
นวลฉวี อาจหมายถึง

 นวลฉวี เพชรรุ่ง - นางพยาบาลชาวไทยซึ่งผูกสมัครรักใคร่กับอธิป สุญาณเศรษฐกร นายแพทย์โรงพยาบาลรถไฟ แต่อธิปไม่ต้องการผูกพันด้วยและมีผู้หญิงอื่น จึงหลอกหลวง ทำร้าย และที่สุดก็จ้างคนมาฆ่าโยนศพทิ้งแม่น้ำเจ้าพระยาตรงสะพานนนทบุรี จังหวัดนนทบุรี เมื่อปี 2502
 สะพานนนทบุรี - สะพานข้ามแม่น้ำเจ้าพระยาในจังหวัดนนทบุรี มักเรียกกันว่า สะพานนวลฉวี เพราะเป็นที่ทิ้งศพนวลฉวี เพชรรุ่ง
 นวลฉวี - ภาพยนตร์ไทยเมื่อปี 2528 อ้างอิงคดีฆาตกรรมนวลฉวี เพชรรุ่ง และสินจัย หงษ์ไทย นำแสดงเป็นนวลฉวี
 ปมรักนวลฉวี - ละครโทรทัศน์ไทยเมื่อปี 2546 อ้างอิงคดีฆาตกรรมนวลฉวี เพชรรุ่ง และใหม่ เจริญปุระ นำแสดงเป็นนวลฉวี
# ลูกตุ้มดาวตก
thumb|right|300px|ลูกตุ้มดาวตกสำหรับฝึกฝน และลูกตุ้มไฟ(กลาง)

ลูกตุ้มดาวตก (,) มักเรียกสั้นๆว่า ดาวตก เป็นอาวุธจีนโบราณประเภทอาวุธตะบันชนิดหนึ่ง ประกอบด้วยลูกตุ้ม 2ลูก เชื่อมต่อเข้าด้วยกันโดย เชือก หรือ โซ่ อาวุธชนิดนี้เป็นที่รู้จักกันอย่างแพร่หลายทั่วโลกในหลายชื่อ ขึ้นอยู่กับแต่ละพื้นที่ที่สร้างขึ้นและการใช้งาน นอกจากนี้อาวุธชนิดนี้ยังมีชื่อเรียกอื่นๆอีกเช่น หลิว ซิง ฉุย, ต้าย ฉุย, ค้อนบิน หรือ หมัดมังกร.  ลูกตุ้มดาวตกจัดเป็นอาวุธประเภท อาวุธโซ่ ชนิดหนึ่ง
# กลาดิอุส (ดาบ)
กลาดิอุส  แปลว่า "ดาบ" ถูกค้นพบครั้งแรก ณ สาธารณรัฐโรมัน 300 ปีก่อนคริสตกาล เป็นอาวุธซึ่งใช้กันอย่างแพร่หลายในสมัยที่โรมันรุ่งเรือง กลาดิอุสมีความยาวประมาณ 60 เซนติเมตร ซึ่งจะแตกต่างจากดาบทั่วไปเพราะกลาดิอุสถูกออกแบบมาเพื่อแทงโดยเฉพาะ จึงมีรูปร่างที่กะทัดรัด ส่วนปลายของดาบเรียวแหลมทำให้ผู้ใช้สามารถใช้มันทิ่มแทงได้อย่างคล่องแคล่ว

กลาดิอุสถูกใช้เป็นอาวุธหลักของกองทหารโรมันในการสงคราม ทหารโรมันจะถือดาบกลาดิอุสในมือขวาและถือโล่หรือสกูตูง  ในมือซ้าย และเดินหน้าในลักษณะโล่ต่อโล่มีช่องว่างระหว่างโล่เล็กน้อยเพื่อใช้ในการแทงดาบกลาดิอุสเข้าใส่ข้าศึก ซึ่งในการเข้าปะทะทหารโรมันจะใช้โล่ที่ใหญ่และหนักเข้ากระแทกข้าศึกก่อนที่จะแทงดาบกลาดิอุสผ่านช่องว่างเล็ก ๆ ระหว่างโล่เพื่อปลิดชีพข้าศึก ซึ่งเมื่อทหารแถวหน้าต่อสู้จนเหนื่อยอ่อนแล้วจะมีการสลับตำแหน่งเอาทหารแถวถัดไปขึ้นมาแทนที่ในแนวหน้า ด้วยความมีระเบียบวินัยและอาวุธที่ทันสมัย กองทหารโรมันจึงเป็นกองทัพที่ยิ่งใหญ่เกรียงไกรที่สุดในยุคนั้น

กลาดิอุสเกิดในยุคเหล็ก ถูกสร้างโดยใช้เหล็กเป็นวัตถุดิบซึ่งมีความแข็งแกร่งกว่าทองแดง สัมฤทธิ์ และทองเหลืองมาก กลาดิอาตอร์ได้ใช้กลาดิอุสเป็นอาวุธหลักในการต่อสู้
# ฉมวก
thumb|280px|Epipaleolithic Azilian Le Mas-d'Azil, พิพิธภัณฑ์จังหวัดอาเรียฌ, ประเทศฝรั่งเศส

thumb|280px|"ลักษณะการล่าเต่ากับชนพื้นเมืองชายฝั่งตะวันออก" ใกล้กับเมือง Cooktown, ประเทศออสเตรเลีย. บันทึกการสำรวจจาก Phillip Parker King ปี ค.ศ.1818

thumb|right|ปืนฉมวกล่าวาฬสมัยใหม่.

ฉมวก (คำอ่าน ฉะ-หมวก) เป็นอุปกรณ์ลักษณะคล้ายกับหอก ใช้เพื่อ จับปลา หรือใช้ในการล่าสัตว์น้ำตัวใหญ่จำพวก วาฬ

 ประวัติ 
ฉมวก เป็นอุปกรณ์ที่ได้มีการใช้งานกันอย่างแพร่หลายตั้งแต่ช่วงยุคหิน มีการค้นพบภาพจารึกฝาผนังในถ้ำ Cosquer ทางตอนใต้ของประเทศฝรั่งเศสอายุมากกว่า 16,000ปี โดยในภาพประกอบด้วยรูปแมวน้ำที่ถูกแทงด้วยฉมวก
# วงศ์ปูบก
ปูบก  เป็นวงศ์ของสัตว์ไม่มีกระดูกสันหลังจำพวกปูวงศ์หนึ่ง ใช้ชื่อวงศ์ว่า Gecarcinidae

ปูในวงศ์ปูบก มีรูปร่างลักษณะทั่วไปคล้ายกับปูทั่วไป เพียงแต่จะไม่มีหนามรอบกระดอง และรอบดวงตา มีขาเดินที่แข็งแรง และมีกรงเล็บขนาดใหญ่ เนื่องจากดำรงชีวิตอยู่บนบก จึงมีอวัยวะช่วยหายใจแตกต่างไปจากปูวงศ์อื่น โดยจะหายใจจากอากาศโดยตรง จึงมีเหงือกเป็นขุย มีเส้นเลือดมาหล่อเลี้ยงจำนวนมากคล้ายกับถุงลมในสัตว์บก และมีระบบขับถ่ายที่แตกต่างไปจากปูวงศ์อื่น คือ มีกระบวนการเปลี่ยนของเสียจากแอมโมเนีย ให้กลายเป็นกรดยูริก เก็บไว้ในเนื้อเยื่อ แตกต่างไปจากปูทั่วไปที่จะถ่ายลงน้ำ แต่การขยายพันธุ์ ปูตัวเมียก็จะไปวางไข่ทิ้งไว้ในน้ำ และลูกปูจะเลี้ยงตัวเองและพัฒนาตัวในน้ำในระยะต้น ก่อนที่จะขึ้นมาใช้ชีวิตอยู่บนบก

ปูบก ดำรงชีวิตอยู่ในป่า หรือป่าชายหาดใกล้ชายหาด กินเศษซากอินทรีย์วัตถุต่าง ๆ รวมถึง ใบไม้และสัตว์ขนาดเล็กเป็นอาหารได้ด้วยสัตว์ในท้องถิ่น » ปูไก่ก้ามเรียว (Gecarcoidea lalandii)

ปูบก สามารถแบ่งได้เป็นสกุลต่าง ๆ ได้ 6 สกุล ดังนี้ (บางข้อมูลแบ่งเพียง 3)จาก itis.gov 

Cardisoma 
Discoplax 
Epigrapsus 
Gecarcinus 
Gecarcoidea 
Johngarthia

ในประเทศไทย ปูบกชนิดที่รู้จักกันดีที่สุด คือ ปูไก่ (Cardisoma carnifex) ที่พบเฉพาะบนหาดและป่าชายหาดบนเกาะต่าง ๆ ทางภาคใต้ของประเทศ เช่น หมู่เกาะสิมิลัน และเกาะภูเก็ต เป็นต้น"ปูไก่" ก้ามโต มนต์เสน่ห์ เกาะสิมิลัน จากไทยรัฐ พบ "ปูไก่" บนเกาะภูเก็ตครั้งแรกในรอบ 10 ปี จากเอ็มเอสเอ็น

ปูบกบางชนิดในเขตร้อนทำความเสียหายเป็นจำนวนมหาศาลให้แก่พืชผลทางการเกษตรLand crab on the Caribbean isle of Dominica
# ปูไก่
สำหรับปูขนอย่างอื่นที่นิยมรับประทานกันเป็นอาหารจีน ดูที่: ปูก้ามขน

ปูไก่  เป็นปูชนิดหนึ่ง ในวงศ์ปูบก (Gecarcinidae)

มีกระดองเป็นรูปไข่ ด้านหน้าโค้งมนกลม เหนือเบ้าตามีปุ่มเล็ก ๆ ข้างละปุ่ม กระดองตอนหน้าระหว่างขอบตาแคบ ตัวผู้มีก้ามใหญ่และแข็งแรง ก้ามซ้ายมีขนาดใหญ่ ปลายก้ามหนีบอันบนยาวกว่าอันล่างขาเดินมี 4 คู่ ข้อสุดท้ายมีปลายแหลม ขอบหยักเป็นฟันเลื่อย ขาเดินทุกคู่ มีขนสีดำกระดองสีน้ำตาลปนเหลือง ก้ามสีน้ำตาลปนส้ม โคนขาเดินสีส้ม 

มีความยาวประมาณ 8-20 เซนติเมตร อาศัยอยู่ในป่าใกล้ลำธารหรือน้ำตก หรือตามป่าชายหาด กินเศษซากต่าง ๆ เป็นอาหาร พบกระจายพันธุ์ตั้งแต่ชายฝั่งแอฟริกาตะวันออก จนถึงอินโด-แปซิฟิก, หมู่เกาะโคโคส, ตูอาโมตัสทางตอนเหนือของออสเตรเลีย ในประเทศไทยพบได้ตามเกาะต่าง ๆ ทางภาคใต้ เช่น หมู่เกาะสิมิลันและเกาะภูเก็ต แต่ปัจจุบันพบได้ยากพบ "ปูไก่" บนเกาะภูเก็ตครั้งแรกในรอบ 10 ปี จากสำนักข่าวไทย

สามารถใช้เนื้อในการรับประทานได้ แต่ไม่เป็นที่นิยมนักเนื่องจากในเนื้อมีกลิ่นกรดยูริกและแอมโมเนียจากของเสียจากระบบขับถ่ายของปู"ปูไก่" ก้ามโต มนต์เสน่ห์ เกาะสิมิลัน จากไทยรัฐ   นอกจากนี้แล้วปูไก่ยังมีชื่อเรียกอื่นอีก เช่น "ปูขน" หรือ "ปูภูเขา" และเหตุที่ได้ชื่อว่าปูไก่ เนื่องจากมีเสียงจากการกระทบกันของก้ามปูเสียงดังคล้ายเสียงร้องของไก่
# สตีฟ คลาร์ก
สตีเฟน "สตีฟ" คลาร์ก เกิดเมื่อวันที่ 29 สิงหาคม ค.ศ. 1963 เป็นนักฟุตบอล ชาวสกอตแลนด์ โดยปัจจุบันเป็นผู้จัดการทีมชาติสกอตแลนด์

เขาเล่นให้กับ เซนต์เมอร์เรน, เชลซี และ ทีมชาติสกอตแลนด์ โดยได้ 3 ถ้วยจากเชลซี จนถึงเขาจะเลิกเล่นฟุตบอล หลังจากที่เลิกเล่นแล้ว ก็ได้มาเป็นผู้จัดการทีมที่ เวสต์บรอมมิชอัลเบียน,  เรดิง และ กิลมาร์นัก และล่าสุดก็ได้ไปเป็นผู้จัดการทีมให้กับทีมชาติสกอตแลนด์ ตั้งแต่ ค.ศ. 2019 เป็นต้นมา
# มีเคล เลาโตรป
มีเคล เลาโตรป (เกิดวันที่ 15 มิถุนายน พ.ศ. 2507) ที่เมืองเฟรดเรกส์แปร์ ประเทศเดนมาร์ก เป็นอดีตนักฟุตบอลชาวเดนมาร์ก ในช่วงที่ยังเป็นนักฟุตบอลอาชีพอยู่นั้น เขาได้คว้าแชมป์กับทีมอายักซ์ บาร์เซโลนา เรอัลมาดริด และยูเวนตุส ขณะที่เขาเล่นให้กับบาร์เซโลนานั้น เขาได้ถ้วยรางวัล 9 ถ้วย รวมทั้งถ้วยลาลิกา 4 ปีติดต่อกัน ต่อมาเขาย้ายไปยังทีมคู่แข่ง เรอัลมาดริด และได้แชมป์ลาลิกามาเป็นสมัยที่ 5 ติดต่อกัน ในวันเกิดปีที่ 18 ของเขา ใน พ.ศ. 2525 เขาเปิดตัวครั้งแรกกับทีมชาติเดนมาร์ก โดยลงแข่ง 109 นัด ยิงไป 37 ประตู จากเดือนพฤศจิกายน พ.ศ. 2541 เขาก็ได้เป็นกัปตันทีมชาติเดนมาร์กทั้งหมด 28 นัดมีเคล เลาโตรปเริ่มการเป็นกัปตันเมื่อวันที่ 1 มิถุนายน พ.ศ. 2541 ขณะนั้นทีมชาติเดนมาร์กแพ้ทีมชาตินอร์เวย์ 1–2 และกัปตันทีม ลาร์ โอลเซิน ถูกเปลี่ยนตัว รวมถึงแชมป์ฟีฟ่าคอนเฟเดอเรชันส์คัพ เขาเลิกเล่นฟุตบอลในเดือนมิถุนายน พ.ศ. 2545
# ฟิลิปส์อะรีนา
ฟิลิปส์อะรีนา  เป็นสนามกีฬาในร่มอเนกประสงค์ที่ตั้งอยู่ในเมืองแอตแลนตา, รัฐจอร์เจีย ประเทศสหรัฐอเมริกา โดยสร้างเสร็จและเปิดดำเนินการในปี ค.ศ. 1999 เพื่อแทนที่สนามดิโอไม โดยค่าใช้จ่ายในการก่อสร้างของสนามแห่งนี้เป็น 213,500,000 ดอลล่าร์สหรัฐ  สนามแห่งนี้ใช้ชื่อฟิลิปส์อะรีนาตามชื่อบริษัทฟิลิปส์ ผู้ผลิตเครื่องใช้ไฟฟ้าของเนเธอร์แลนด์ ที่ซื้อสิทธิ์การใช้ชื่อสนามเป็นเวลา 20 ปีด้วยราคา 168 ล้านดอลลาร์สหรัฐ Philips Arena 

ฟิลิปส์อะรีนา ยังเป็นสนามประจำของทีมแอตแลนตา ฮอกส์ ของเอ็นบีเอ และทีมแอตแลนตา ดรีม ของดับเบิลยูเอ็นบีเอ นอกจากนี้ยังทำหน้าที่เป็นสนามประจำของทีมแอตแลนตา เธรชเชอร์สของเนชั่นแนลฮอกกี้ลีกัว ตั้งแต่ปี ค.ศ. 1999-2011 ก่อนที่จะย้ายไปร่วมทีมกับวินนิเพก โดยเป็นเจ้าของโดยแอตแลนตาฟุลตันเคาน์ตี้รีครีเอทชั่นออโธรีตี้และดำเนินการโดย แอตแลนตา สปิริต กลุ่มของนักลงทุนที่ยังเป็นเจ้าของทีมฮอร์ก
# หม่อมน้อย
หม่อมน้อย อาจหมายถึง

 หม่อมน้อย ชุมสาย ณ อยุธยา – หม่อมในพระเจ้าบรมวงศ์เธอ กรมขุนราชสีหวิกรม
 หม่อมน้อย ไชยันต์ ณ อยุธยา – หม่อมในพระเจ้าบรมวงศ์เธอ กรมหมื่นมหิศรราชหฤทัย
 หม่อมน้อย ณ ลำปาง – หม่อมในเจ้าบุญวาทย์วงษ์มานิต
 หม่อมน้อย ศิริวงศ์ ณ อยุธยา – หม่อมในสมเด็จพระบรมราชมาตามหัยกาเธอ กรมหมื่นมาตยาพิทักษ์
หม่อมน้อย วรวรรณ ณ อยุธยา – หม่อมในหม่อมเจ้าไปรมากร วรวรรณ
# จังหวัดบัวใหญ่
จังหวัดบัวใหญ่ เป็นโครงการจัดตั้งจังหวัดของประเทศไทยที่เสนอโดยนายอรุณ อัครปรีดีเตรียมชงข้อมูลแยกโคราช ตั้ง จ.บัวใหญ่ เสนอ'นายกฯ-มท.1-สนช.' กับประชาชนจำนวน 20,582 คน ยื่นรายชื่อเสนอกฎหมาย "ร่างพระราชบัญญัติตั้งจังหวัดบัวใหญ่ พ.ศ. ..." เมื่อวันที่ 17 กรกฎาคม พ.ศ. 2555 และก่อนหน้านั้นได้ยื่นต่อนายโกศล ปัทมะ สมาชิกสภาผู้แทนราษฎร จังหวัดนครราชสีมา เมื่อวันที่ 21 พฤษภาคม พ.ศ. 2555 ขอให้แยกจังหวัดนครราชสีมา ออกเป็น "จังหวัดบัวใหญ่" เนื่องจากอำเภอบัวใหญ่ และอำเภออื่น ๆ ที่ต้องการแยกห่างไกลความเจริญ

ต่อมาเดือนกันยายน พ.ศ. 2557 องค์การบริหารส่วนจังหวัดนครราชสีมา ได้พิจารณาให้ความเห็นชอบการเสนอจัดตั้งจังหวัดบัวใหญ่อบจ.โคราช เห็นชอบเสนอจัดตั้งจังหวัดบัวใหญ่ และเกิดความเห็นของประชาชนแตกต่างกันเกี่ยวกับการจัดตั้งจังหวัดบัวใหญ่ ในที่สุดประธานสภาองค์การบริหารส่วนจังหวัดนครราชสีมา จึงลาออกจากตำแหน่งเพื่อแสดงความรับผิดชอบต่อความขัดแย้งดังกล่าวชี้ ตั้ง ‘บัวใหญ่’ จว.ที่ 78 ยังอีกไกล คนโคราชอย่าเพิ่งทะเลาะกัน 

ต่อมาในปี พ.ศ. 2557 ร่างพระราชบัญญัติตั้งจังหวัดบัวใหญ่ดังกล่าวสิ้นสุดลงภายหลังคณะรักษาความสงบแห่งชาติเข้ายึดอำนาจการปกครอง จึงส่งผลให้การเสนอเรื่องตกไป

เมื่อปี 2561 ได้มีการเรียกร้องให้นายกรัฐมนตรีใช้อำนาจในการผลักดันจัดตั้งจังหวัดบัวใหญ่อีกครั้งขอ 'ประยุทธ์' สั่งม.44แยก7อำเภอโคราช ตั้งจังหวัดบัวใหญ่ แต่ในปี 2563 กรมการปกครองได้ออกหนังสือชี้แจง กรณีการแชร์ข้อความการจัดตั้งจังหวัดใหม่ในภาคตะวันออกเฉียงเหนือ ทางสังคมออนไลน์ ว่าการจัดตั้งจังหวัดใหม่ทางภาคตะวันออกเฉียงเหนือ 5 จังหวัด กรมการปกครองขอชี้แจงว่า ข้อความดังกล่าวไม่เป็นความจริงแต่อย่างใดกรมการปกครอง สยบข่าวลือ ตั้ง 5 จังหวัดใหม่ในภาคอีสาน

 ข้อมูลทั่วไป 
จังหวัดบัวใหญ่ จะประกอบด้วย อำเภอบัวใหญ่ อำเภอบัวลาย อำเภอสีดา อำเภอประทาย อำเภอโนนแดง อำเภอแก้งสนามนาง อำเภอคง และอำเภอบ้านเหลื่อม รวมเนื้อที่ 2,426.58 ตร.กม. ประชากรประมาณ 	374,871 คนhttp://www.koratcafe.net/topic/city/51 ความหนาแน่น 154.48 คน/ตร.กม.

 สถานที่สำคัญในตัวเมืองบัวใหญ่ 
 อำเภอบัวใหญ่ ได้มีการจัดตั้งศาลจังหวัดบัวใหญ่ เมื่อปี พ.ศ. 2537 และเปิดทำการเมื่อวันที่ 1 กรกฎาคม พ.ศ. 2537 เพื่ออำนวยความสะดวกแก่ประชาชนในพื้นที่พระราชบัญญัติจัดตั้งศาลจังหวัดที่อำเภอบัวใหญ่ จังหวัดนครราชสีมา พ.ศ. ๒๕๓๗
 สถานีรถไฟชุมทางบัวใหญ่ เป็นสถานีรถไฟระดับ 1 ในเส้นทางสายตะวันออกเฉียงเหนือ ซึ่งสถานีแห่งนี้จะเป็นสถานีที่ทางรถไฟสายชุมทางแก่งคอย-ชุมทางบัวใหญ่ และสายชุมทางถนนจิระ-หนองคาย มาบรรจบกัน
 อ้างอิง
# สนามกีฬาองค์การบริหารส่วนจังหวัดสระบุรี
สนามกีฬาองค์การบริหารส่วนจังหวัดสระบุรี เป็นสนามกีฬาในจังหวัดสระบุรี ประเทศไทย สนามแห่งนี้เคยเป็นสนามฟุตบอลสนามเหย้าของสโมสรฟุตบอลโอสถสภา เอ็ม–150 สระบุรี และสโมสรฟุตบอลจังหวัดสระบุรี มีความจุทั้งหมด 6,000 ที่นั่ง

ในฤดูกาล 2561 สโมสรฟุตบอลสระบุรี ยูไนเต็ดชนะเลิศไทยแลนด์ อเมเจอร์ลีก ฤดูกาล 2561 โซนภาคตะวันตก และได้สิทธิ์เลื่อนชั้นสู่ไทยลีก 4 สระบุรี ยูไนเต็ดได้เลือกใช้สนามนี้เป็นสนามเหย้าในฤดูกาล 2562

แหล่งข้อมูลอื่น
Stadium information
# ณธฤษภ์ ธรรมรสโสภณ
ณธฤษภ์ ธรรมรสโสภณ เกิดเมื่อวันที่ 14 มีนาคม พ.ศ. 2531 เป็นนักฟุตบอลชาวไทย ในตำแหน่ง ปีกซ้าย และยังเล่นในตำแหน่ง กองหน้า ได้อีกด้วย 
ประตูในนามทีมชาติ
 ครั้งที่  วันที่  สถานที่  ทีมชาติ  สกอร์  ผล  การแข่งขัน1.  9 พฤศจิกายน ค.ศ. 2011  จาการ์ตา, อินโดนีเซีย    1-2 (1-1)  แพ้  ซีเกมส์ 20112.  11 พฤศจิกายน ค.ศ. 2011  จาการ์ตา, อินโดนีเซีย    4-0 (1-0)  ชนะ  ซีเกมส์ 2011
แหล่งข้อมูลอื่น
Profile at Thaipremierleague.co.th 
http://www.youtube.com/watch?v=h-GrAnw3_l4
# ถนนนี้หัวใจข้าจอง
ถนนนี้หัวใจข้าจอง  ภาพยนตร์ไทยในปี พ.ศ. 2540

คำโปรย
วินาทีแห่งความทรงจำด้วยศักดิ์ศรี..ความรัก..เพื่อน..สถาบัน และความทรนงที่อยู่ในหัวใจของพวกเขาทุกคน

เนื้อเรื่อง
บู๊ต เด็กหนุ่มหน้าละอ่อน ที่เป็นลูกของนายทหารจากต่างจังหวัด สอบเข้าเรียนต่อโรงเรียนช่างกลธนิยะได้ พร้อมกับได้ทุนการศึกษา บู๊ตจึงได้ย้ายมาอาศัยอยู่ในกรุงเทพ และเริ่มเรียนรู้ชีวิตความเป็นนักเรียนช่างกลนับแต่วันรับน้อง การได้สวมเสื้อช้อป และท่องคำปฏิญาณว่าจะรักเพื่อนยิ่งกว่าชีวิต นอกจากนั้นบู๊ตยังได้รับการสอนสั่งว่าศัตรูที่เจอหน้าปุ๊บต้องฆ่ากันให้ตาย นั่น คือ โรงเรียนก่อสร้างไทยพัฒนา แต่คนที่มีธาตุความดีอย่างบู๊ตก็ยังซื่อตรงกับความถูกต้องอยู่ในตัวอยู่ดี

วันหนึ่ง บู๊ตกับเพื่อนบังเอิญข้ามถิ่นไปในเขตพวกไทยพัฒนา จึงได้ถูกคู่อริไล่ตีกลางถนนแต่หนีมาได้ นักข่าวมาถ่ายภาพบู๊ตได้ทัน จึงทำให้บู๊ตกลายเป็นคนดังในหมู่เพื่อน ๆ โดยไม่ตั้งใจ แต่บู๊ตไม่สนใจลูกยุรุ่นพี่ที่สอนให้รู้จักหันหน้าเข้าสู้แบบลูกผู้ชายซะบ้าง ระหว่างนั้นบู๊ตใช้วิชาช่างของตัวเองไปบูรณะสนามกีฬาซึ่งอยู่ในเขตของพวกไทยพัฒนา จึงได้ถูกพวกไทยพัฒนาเข้ามาหาเรื่อง แต่บู๊ตก็ไม่คิดสร้างศัตรูกับไทยพัฒนาเพราะต้องการทำความดีเพื่อสังคมเงียบ ๆ มากกว่า แต่อย่างไรก็ตาม สงครามระหว่างสองสถาบันคู่อริก็ไม่อาจหยุดยั้งได้ เพราะพวกมาเฟียโต๊ะสนุ๊กต้องการจะให้ทั้งสองฝ่ายตีกันเพื่อจะได้ประโยชน์ครั้งใหญ่ในการขายอาวุธและยา และในที่สุด ในคอนเสิร์ตร็อกกลางเมือง ก็กลายเป็นสมรภูมิลูกผู้ชายของทั้งสองฝ่ายจริง ๆ

นักแสดงนำ
มณฑล จิรา แสดงเป็น บู๊ต
วรรณพร ฉิมบรรจง แสดงเป็น ลูกปัด
วิจิตรา ตริยะกุล แสดงเป็น แนน
ชัยรัตน์ วงศ์ธนะชัย แสดงเป็น สอง
สมเจตน์ สะอาด แสดงเป็น หนุ่ม 
สีเทา เพ็ชรเจริญ แสดงเป็น ภารโรง
อนุสรณ์ เดชะปัญญา แสดงเป็น อาจารย์เชาว์
มีศักดิ์ นาครัตน์ แสดงเป็น อาจารย์ศักดิ์
สุภักดิ์ ปิติธรรม แสดงเป็น ผู้อำนวยการเปลื้อง
น้ำเงิน บุญหนัก แสดงเป็น อาจารย์ปราณี
ปวีณา ชารีฟสกุล แสดงเป็น ลดาวัลย์ (นักข่าว)
นรา กุยะเนตร แสดงเป็น เส่ย
ขจรศักดิ์ เที่ยงล้ำ แสดงเป็น บั๊ค
โกวิท วัฒนกุล แสดงเป็น พันเอกเกรียงไกร (พ่อของบู๊ด)

การสร้างและคำวิจารณ์
ถนนนี้หัวใจข้าจอง เป็นผลงานการสร้างของสหมงคลฟิล์ม กำกับโดย คิด สุวรรณศร ออกฉายในปี พ.ศ. 2540 โดยได้นายแบบวัยรุ่นชื่อดัง คือ เจ มณฑล จิรา มารับบทนำและถือเป็นบทบาทการแสดงครั้งแรกด้วย โดยมีเนื้อหาเกี่ยวกับปัญหาการยกพวกตีกันของนักเรียนอาชีวะ ซึ่งคล้ายคลึงกับ 2499 อันธพาลครองเมือง ภาพยนตร์ไทยอีกเรื่องหนึ่งที่มีเนื้อหาคล้ายกันที่ฉายไปก่อนหน้านั้นไม่นาน และประสบความสำเร็จเป็นอย่างยิ่ง ถนนนี้หัวใจข้าฯ จอง ถนนนี้..หัวใจข้าจอง
# เจษฎา พั่วนะคุณมี
เจษฎา พั่วนะคุณมี เป็นนักฟุตบอลชาวไทย ปัจจุบันเล่นอยู่กับสโมสรฟุตบอลโอสถสภา เอ็ม–150 สระบุรี